Loading. . . થોડા દિવસો પહેલા રાજ્યમાં 280 કરતા વધુ જગ્યાઓએ જીએસટી વિભાગે દરોડા પાડ્યાં હતા, ભાવનગરમાંથી પણ બોગસ પેઢીઓ ઝડપાઇ હતી, જેમાં નાના લોકો પર કાર્યવાહી કરવામાં આવી છે, પરંતુ અલંગમાં કરોડો રૂપિયાના બોગસ બિલો ફાડીને સરકારમાંથી કરોડો રૂપિયાની ઇનપુટ ટેક્સ ક્રેડિટ મેળવી લેતા કૌભાંડીઓ સામે કાર્યવાહી કરવા કોઇ જ અધિકારીને રસ નથી, જો કોઇ અધિકારી આ કૌભાંડીઓ સામે કાર્યવાહીની વાત પણ કરે તો તેને કોઇને કોઇ રીતે દબાવી દેવામાં આવે છે, માત્ર કહેવામાં આવ્યું હોય તે જ કરવાની સલાહ આપીને ખાતાકીય કાર્યવાહીની ધમકી આપવામાં આવી રહી છે, ઉચ્ચ અધિકારીઓનાં આર્થિક હિતો સાચવવા નીચેના અધિકારીઓએ ચૂપ થઇ જવું પડે છે, તે કદાચ તેમની મજબૂરી છે, અને અલંગ હવે રિટાયર્ડમેન્ટ પહેલા જતા જતા કરોડો રૂપિયા બનાવવાનું સાધન બની ગયું છે.